Document ID: 31995R1589

ΚΑΝΟΝΙΣΜΟΣ (ΕΚ) αριθ. 1589/95 ΤΗΣ ΕΠΙΤΡΟΠΗΣ της 30ής Ιουνίου 1995 για την κατάργηση των κανονισμών (ΕΟΚ) αριθ. 1665/72, (ΕΟΚ) αριθ. 3064/82 και (ΕΚ) αριθ. 1495/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα τομέα των σπόρων προς σπορά (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 6, παράγραφος 5,
Εκτιμώντας:
ότι ο κανονισμός (ΕΚ) αριθ. 3290/94 αντικατέστησε, με ισχύ από 1ης Ιουλίου 1995, τις διατάξεις του κανονισμού (ΕΟΚ) αριθ. 2358/71 όσον αφορά τον καθορισμό των τιμών αναγωγής και των αντισταθμιστικών εισφορών για το υβρίδιο αραβοσίτου καθώς και το υβρίδιο σόργου προελεύσεως τρίτων χωρών 7 ότι ο εν λόγω κανονσιμός κατήργησε επίσης, από την ίδια ημερομηνία, τον κανονισμό (ΕΟΚ) αριθ. 1578/72 του Συμβουλίου της 20ής Ιουλίου 1972 για τη θέσπιση των γενικών κανόνων για τον καθορισμό των τιμών αναγωγής και για τον καθορισμό των τιμών προσφοράς «ελεύθερο στα σύνορα» του υβριδίου αραβοσίτου και του υβριδίου σόργου που προορίζονται προς σπορά (3), όπως τροποποιήθηκε τελευταία από τον κανονισμό (ΕΟΚ) αριθ. 1984/86 (4) 7 ότι πρέπει συνεπώς να καταργηθούν, από την ίδια ημερομηνία, οι ακόλουθες πράξεις οι οποίες θεσπίστηκαν από τους προαναφερθέντες κανονισμούς:
- ο κανονισμός (ΕΟΚ) αριθ. 1665/72 της Επιτροπής της 28ης Ιουλίου 1972 περί των λεπτομερειών εφαρμογής του καθορισμού των τιμών «ελεύθερο στα σύνορα» και του καθορισμού της αντισταθμιστικής εισφοράς για το υβρίδιο αραβοσίτου και το υβρίδιο σόργου που προορίζονται προς σπορά (5), όπως τροποποιήθηκε τελευταία από τον κανονισμό (ΕΟΚ) αριθ. 2811/86 (6),
- ο κανονισμός (ΕΟΚ) αριθ. 3064/82 της Επιτροπής της 18ης Νοεμβρίου 1982 περί των προσαρμογών της τιμής ελεύθερο στα σύνορα του υβριδίου αραβοστίου που προορίζεται προς σπορά (7),
- ο κανονισμός (ΕΚ) αριθ. 1495/94 της Επιτροπής της 28ης Ιουνίου 1994 για τον καθορισμό των αντισταθμιστικών εισφορών στον τομέα των σπόρων για σπορά (8), όπως τροποποιήθηκε τελευταία από τον κανονισμό (ΕΚ) αριθ. 217/95 (9) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανονισμοί (ΕΟΚ) αριθ. 1665/72, (ΕΟΚ) αριθ. 3064/82 και (ΕΚ) αριθ. 1495/94 καταργούνται.
Άρθρο 2
Ο παρών κανονισμός αρχίζει να ισχύει την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1995.

Labels: 2
3
17
6